钦定古今图书集成/明伦汇编/氏族典/第081卷 > 吴山
## 钦定古今图书集成/明伦汇编/氏族典/第081卷 > 吴山

按《明外史吴山传》：“山字曰静，高安人。嘉靖十四年进
士及第，授编修，累官礼部左侍郎，入西苑供奉青词。
三十五年，改吏部，寻为礼部尚书。明年加太子太保。
山与严嵩乡里，嵩子世蕃欲与为婚姻，山不可，世蕃
不悦而罢。帝欲用山内阁，嵩密阻之。裕、景二邸并建，
国本未定。三十九年冬，帝忽谕礼部具景王之藩仪。”
嵩知帝激于郭希颜，疏欲觇人心，讽山留王。山立具
仪以奏，王竟之藩。明年二月朔，日当食，微阴。历官言
日食不见，即同不食。帝喜，嵩趣部急上贺。山仰首曰：
“日方亏，将谁欺耶？”仍救护如常仪。帝大怒，吏科梁梦
龙等劾之，冠带闲住。穆宗即位，召为南京礼部尚书，
辞不赴。卒。赠少保，谥文端。

辨坝上盗有声。郎、署间，升山东佥事，赈饥筑堤，诏赐
金帛，转本省参议。单县妖人杨惠倡乱僭署，将校流
毒四省，官兵攻之不下。嘉会单骑入垒，宣言曰：“弃仗
走者，良民也。”不且拏戮。众皆散，独渠魁数十人缚而
磔诸市，东土肖像祀之。迁陕西参政，未行，拜都察院
右佥都御史，整饬蓟镇边务。嘉会在镇，日夜庀战守
具。起居庸尽山海关刱，修石垣四万丈，甓敌台烽堠
二千六百座有奇，分其地为十区，区设参游两将军，
分统健卒合之，凡八万人。怒马坚甲，长戟利鍜，军容
焕然一新。于是蓟镇称“虎豹九关，天下险”云。镇、蓟七
年，匹马不得入塞，于甲令为上捷。肃宗褒赉甚优，晋
贰本兵。为相嵩所忌，中谗罢归。三十年卒。穆宗遣官
谕祭，营兆域如卿臣礼。所著有《诗奏议》《杂撰》若干卷。